钦定古今图书集成/理学汇编/学行典/第192卷 > 颜成子
## 钦定古今图书集成/理学汇编/学行典/第192卷 > 颜成子

按《吉安府志》：“颜成子，字成身，吉水人。天历二年乡荐。
家贫积学，虽日晏未举火，率不介意。事母最谨。客有
过者，见杀鸡治饭，意为己设，而所具止畦蔬野蔌。母
出鸡以饷客，成子谢曰：‘吾母享馈养之日短，友朋往
还之日长，勿罪也’。”客感其言，养亲亦以孝闻。成子母
没，执丧哀毁，人称质行君子云。